ભારતે આ ટુર્નામેન્ટમાં તેની તમામ મેચો જીતી હતી જે ટીમની યશકલગીમાં એક અનોખું અને એક્સ્ટ્રા છોગું હતું તેમ પણ કહી શકાય. ભારતની સૌથી મોટી ચેલેન્જ ટોચની ટીમ અને ટુર્નામેન્ટના યજમાન જાપાન સામે આવી હતી અને તે પણ સેમીફાઈનલ મેચમાં. પરંતુ વિશ્વમાં 13મું સ્થાન ધરાવતા ભારતે જાપાનને હરાવીને વિશ્વની 8માં નંબરની ટીમ ચીન સામે ફાઈનલમાં બાથ ભીડી હતી. ભારતે 25મી મિનિટમાં નવજોત કૌરના ગોલથી લીડ લીધી જેને 47મી મિનિટમાં ચીનની ટીયાનટીયાન લુઓએ ઉતારી દીધી હતી.